Rettens dom (Syvende Afdeling) af 11. oktober 2012 – Novatex mod Rådet
(Sag T-556/10)
»Subsidier – import af visse typer polyethylenterephthalat med oprindelse i Iran, Pakistan og De Forenede Arabiske Emirater – endelig udligningstold og endelig opkrævning af den midlertidige told – artikel 3, stk. 1 og 2, artikel 6, litra b), og artikel 7, stk. 2, i forordning (EF) nr. 597/2009«
1.                     Fælles handelspolitik – beskyttelse mod tredjelandes praksis med subsidier – institutionernes skønsbeføjelser – domstolsprøvelse – grænser (Rådets forordning nr. 597/2009) (jf. præmis 35)
2.                     Fælles handelspolitik – beskyttelse mod tredjelandes praksis med subsidier – subsidier – staten i oprindelses- eller eksportlandet yder et finansielt bidrag – general beskatningsordning – elementer, der skal tages i betragtning ved sammenligningen af den skattemæssige behandling af hjemmemarkedssalg og eksportsalg [aftalen om subsidier og udligningsforanstaltninger fra 1994, art. 1, stk. 1, litra a), nr. ii); Rådets forordning nr. 597/2009, art. 2-4] (jf. præmis 36 og 40-43)
3.                     Fælles handelspolitik – beskyttelse mod tredjelandes praksis med subsidier – subsidier – staten i oprindelses- eller eksportlandet yder et finansielt bidrag – begreb – beskatningsordning, der medfører en lavere skattesats for fortjeneste på eksport end for fortjeneste ved hjemmemarkedssalg – omfattet [Rådets forordning nr. 597/2009, art. 3, stk. 1, litra a), nr. ii)] (jf. præmis 56-58, 63 og 65)
4.                     Fælles handelspolitik – beskyttelse mod tredjelandes praksis med subsidier – undersøgelsens forløb – Kommissionens beføjelser – grænser – samarbejdspligt for virksomheder, der er omfattet af en klage – rækkevidde (Rådets forordning nr.597/2009, art. 11, stk. 2, og art. 26) (jf. præmis 81 og 87)
5.                     Fælles handelspolitik – beskyttelse mod tredjelandes praksis med subsidier – subsidier – lån ydet af staten – forekommer en fordel tildelt af staten – betingelser [aftalen om subsidier og udligningsforanstaltninger fra 1994, art. 14, litra b); Rådets forordning nr. 597/2009, art. 3, stk. 2, og art. 6, litra b)] (jf. præmis 119 og 124-126)
6.                     Annullationssøgsmål – Unionens retsinstansers kompetence – beføjelse til at omgøre en afgørelse – udelukket (art. 264 TEUF) (jf. præmis 152-154)
Angående
Påstand om annullation af Rådets gennemførelsesordning (EU) nr. 857/2010 af 27. september 2010 om indførelse af en endelig udligningstold og om endelig opkrævning af den midlertidige told på importen af visse typer polyethylenterephthalat med oprindelse i Iran, Pakistan og De Forenede Arabiske Emirater (EUT L 254, s. 10), i det omfang den vedrører sagsøgeren.
Konklusion
1)
Artikel 1 i Rådets gennemførelsesordning (EU) nr. 857/2010 af 27. september 2010 om indførelse af en endelig udligningstold og om endelig opkrævning af den midlertidige told på importen af visse typer polyethylenterephthalat med oprindelse i Iran, Pakistan og De Forenede Arabiske Emirater annulleres, i det omfang den vedrører Novatex Ltd, for så vidt som den endelige udligningstold på importen af visse typer polyethylenterephthalat til Den Europæiske Union er højere end den told, der ville finde anvendelse, hvis det beløb, der er opgivet i linje 74 i selvangivelsen for skatteåret 2008, ikke havde været behæftet med en fejl.
2)
I øvrigt frifindes Rådet for Den Europæiske Union.
3)
Rådet bærer sine egne omkostninger og betaler 50% af Novatex’ omkostninger. Novatex bærer 50% af sine egne omkostninger. Europa-Kommissionen bærer sine egne omkostninger.